Document ID: 31990R1759

*****
ΚΑΝΟΝΙΣΜΟΣ (ΕΟΚ) αριθ. 1759/90 ΤΗΣ ΕΠΙΤΡΟΠΗΣ
της 27ης Ιουνίου 1990
για την τροποποίηση του κανονισμού (ΕΟΚ) αριθ. 3773/89 για τον καθορισμό μεταβατικών μέτρων σχετικά με τα αλκοολούχα ποτά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1576/89 του Συμβουλίου της 29ης Μαΐου 1989 για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αλκοολούχων ποτών (1), και ιδίως το άρθρο 17 παράγραφος 1,
Εκτιμώντας:
ότι ο κανονισμός (ΕΟΚ) αριθ. 3773/89 της Επιτροπής (2) καθόρισε μεταβατικά μέτρα σχετικά με τα αλκοολούχα ποτά·
ότι, όσον αφορά τις λεπτομέρειες εφαρμογής που προβλέπονται στο άρθρο 4 παράγραφος 8 και στο άρθρο 11 παράγραφος 1 του κανονισμού (ΕΟΚ) αριθ. 1576/89, η προθεσμία που έχει προβλεφθεί για την έγκρισή τους από τον κανονισμό (ΕΟΚ) αριθ. 3773/89 απεδείχθη πολύ σύντομη και πρέπει συνεπώς να παραταθεί η προθεσμία αυτή και συγχρόνως να επιτραπεί στα κράτη μέλη να εφαρμόσουν την εθνική τους νομοθεσία κατ' αυτό το χρονικό διάστημα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αλκοολούχων Ποτών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΟΚ) αριθ. 3773/89 τροποποιείται ως εξής:
α) στην παράγραφο 1, οι παραπομπές στο άρθρο 4 παράγραφος 8 και στο άρθρο 11 παράγραφος 1 διαγράφονται·
β) προστίθεται η ακόλουθη παράγραφος 3:
«3. Εν αναμονή της εγκρίσεως των λεπτομερειών εφαρμογής που προβλέπονται στο άρθρο 4 παράγραφος 8 και στο άρθρο 11 παράγραφος 1 του κανονισμού (ΕΟΚ) αριθ. 1576/89, τα κράτη μέλη μπορούν να συνεχίσουν έως τις 31 Δεκεμβρίου 1990 να εφαρμόζουν την εθνική νομοθεσία που εφαρμόζεται επί του θέματος πριν από τις 15 Δεκεμβρίου 1989.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαΐου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 1990.

Labels: 3
17